Lav et referat af nedenstående tekst:

Tekst:
Hundredvis af kriminelle kan i øjeblikket nyde det danske vejr hjemmefra, selvom de burde sidde bag tremmer. Bare i Nordjylland venter mere end 150 dømte på at afsone deres straf, fordi politiet ikke har ressourcer til at ekspedere sagerne videre til Kriminalforsorgen. Det afslørede Nyhedsbureauet Newspaq tidligere på ugen. Ifølge næstformand i HK Politi, Morten Klyvø, er problemet, at politiet på grund af strukturreformen mangler medarbejdere til at ekspedere sagerne videre i systemet, så de dømte kan komme i gang med at afsone deres domme. Justitsminister Lene Espersen finder det utilfredsstillende, at sagerne hober sig op hos politiet. - De store omstillingsprocesser, der er forbundet med politi- og domstolsreformen, har desværre - men ikke overraskende - medført en vis sagsophobning. Men når det er sagt, vil jeg gerne understrege, at det ikke er tilfredsstillende, at straffesager, hvor der er faldet dom, kommer til at ligge i flere måneder og vente på den administrative klargøring, før de kan sendes til Kriminalforsorgen, siger hun til Nyhedsbureauet Newspaq. Hun understreger, at flere politikredse blandt dem Nordjyllands Politi allerede har fået tilført ekstra personale i forsøget på at reducere antallet af uekspederede sager. Ifølge næstformand i HK Politi, Morten Klyvø, har arbejdspuklerne hos politiet ført til, at flere arresthuse rundt om i landet er blevet lukket, fordi der mangler folk til at afsone.

Referat:
150 dømte står i øjeblikket i kø for at afsone deres straf alene i Nordjyllands Politikreds, fordi politiet ikke har ressourcer til at ekspedere sagerne videre til Kriminalforsorgen. Justitsminister Lene Espersen (kon.)kalder det utilfredsstillende.